b'\n_START_ARTICLE_\nSzkieletor\n_START_PARAGRAPH_\nSzkieletor (oikealta nimelt\xc3\xa4\xc3\xa4n Unity Tower, lempinimi tulee Skeletorin mukaan) on 102,5 metri\xc3\xa4 korkea rakenteilla oleva tornitalo Krakovassa, Puolassa. Siit\xc3\xa4 piti alun perin tulla Puolan kansallisen teknisen j\xc3\xa4rjest\xc3\xb6n paikallinen p\xc3\xa4\xc3\xa4konttori (Naczelan Organizacja Techniczna eli NOT) ja sen nimeksi piti tulla NOT Tower. Talon rakennus alkoi vuonna 1975 mutta pys\xc3\xa4htyi vuonna 1981 taloudellisten rajoitusten ja Puolaan siihen aikaan voimaan tulleen sotilaslain vuoksi. Koska keskener\xc3\xa4inen rakennus muistuttaa luurankoa, sille annettiin lempinimi Skeletorin, He-Manin arkkivihollisen mukaan, koska sarja oli siihen aikaan suosittu Puolassa.\n_START_SECTION_\nOikeudellinen kiista\n_START_PARAGRAPH_\nViime aikoina monet sijoittajat ovat esitt\xc3\xa4neet kiinnostusta rakennuksen korjaamiseen, mutta sen on est\xc3\xa4nyt rakennuksen tontin mutkikas oikeudellinen tilanne ja rakennuksen purun tai korjauksen korkea hinta. Rakennuksen omistaa osittain TreiMorfa Project. Pitk\xc3\xa4 keskustelu sen mahdollisesta tulevasta k\xc3\xa4yt\xc3\xb6st\xc3\xa4 uusien suunnitelmien mukaan katkesi oikeuden p\xc3\xa4\xc3\xa4t\xc3\xb6ksell\xc3\xa4 joulukuussa 2011 sen uuden suunnittelijatiimin oikeudellisten ongelmien vuoksi._NEWLINE_Rakennus sijaitsee Mogilskie-liikenneympyr\xc3\xa4n (Rondo Mogilskie) ja Krakovan taloudellisen yliopiston l\xc3\xa4hell\xc3\xa4. Se on Krakovan toiseksi korkein rakennus K1:n j\xc3\xa4lkeen lukuun ottamatta antenneja (standardim\xc3\xa4\xc3\xa4ritelm\xc3\xa4). Rakennus on t\xc3\xa4ll\xc3\xa4 hetkell\xc3\xa4 rakenteilla.'